[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraMar 26, 20204 min read"}, {"text_idx": "#000006", "text": "*Scroll down for English & comments*"}, {"text_idx": "#000008", "text": "Greta Thunberg's call to save the planet."}, {"text_idx": "#000011", "text": "Genre: ffeithiol, amgylcheddol / non-fiction, environmental"}, {"text_idx": "#000012", "text": "Themau trist,anodd/upsetting, tough themes: \u25c9\u25c9\u25ce\u25ce\u25ce"}, {"text_idx": "#000013", "text": "Cyn i\u2019r pandemig coronafeirws \u2019ma sgubo ar draws y byd, yr amgylchedd oedd y pwnc llosg mawr dan sylw, a does neb wedi codi cymaint o ymwybyddiaeth ohono ymysg pobl ifanc a\u0302 Greta Thunberg. Mae Greta, 17, sy\u2019n wreiddiol o Sweden, yn enwog am ei barn gref am yr argyfwng amgylcheddol sy\u2019n wynebu ein byd. Tynna sylw cyson at y pwnc, drwy areithiau cyhoeddus ac ymgyrchoedd, gan feirniadu nifer o arweinwyr y byd (fel Donald Trump) am eu diffyg gweithredu. Yn dilyn un o\u2019i phrotestiadau, trefnwyd \u2018Streiciau Ysgol Dros yr Amgylchedd\u2019 ledled y byd gan bobl ifanc angerddol. Dangosodd hyn i\u2019r byd fod pobl ifanc yn barod i leisio\u2019u barn ac na ellir eu hanwybyddu."}, {"text_idx": "#000014", "text": "Gan ei bod hi mor adnabyddus ac mor ddylanwadol, does dim rhyfedd fod llyfr wedi\u2019i seilio arni. Mae hi\u2019n amlwg wedi taro nodyn gyda nifer o bobl a dywedodd Jeanette Winter, yr awdur: \u201cpan glywais i ei hareithiau hi, ro\u2019n i\u2019n teimlo bod Greta\u2019n siarad drosta i. Ac rwy\u2019n wyth deg oed.\u201d"}, {"text_idx": "#000015", "text": "Adrodda\u2019r llyfr hanes siwrne Greta. Trafoda sut yr oedd yn teimlo fel merch \u2018anweledig\u2019 yn yr ysgol - cyfnod eithaf anhapus yn ei bywyd. Bellach, rydym yn deall fod gan Greta ddiagnosis o Aspergers Syndrome, cyflwr a achosodd cryn drafferth iddi yn ystod ei phlentyndod. Roedd hi\u2019n cael cyfnodau digalon gyda phyliau o iselder, ac arweiniodd hyn ati\u2019n peidio a\u0302 bwyta rhyw lawer. Mae Greta eisoes wedi siarad yn gyhoeddus am ei chyflwr, gan gyfaddef \u201cei fod o\u2019n ei gwneud hi'n wahanol,\u201d ond ei bod hi\u2019n ystyried y peth fel \u201csuperpower.\u201d Mae Greta\u2019n esiampl dda o rywun sydd heb adael i'r ffaith eu bod nhw fymryn yn wahanol gyfyngu ar eu potensial i lwyddo."}, {"text_idx": "#000016", "text": "Yn ogystal a\u0302 hanes Greta, trafoda\u2019r llyfr nifer o\u2019r argyfyngau amgylcheddol sy\u2019n effeithio ar ein byd fel llifogydd, tannau coedwig, diffeithdiro a llygredd ymysg eraill. Er bod y llyfr yn trafod hyn mewn ffordd sensitif, dwi\u2019n credu y byddai rhai darnau\u2019n anaddas i blant ifanc y Cyfnod Sylfaen. Yn wreiddiol, nodwyd fod y llyfr yn addas i blant 3-8 oed, ond teimlaf y byddai rhai rhannau yn peri gofid a chynnwrf i blant ifanc e.e. anifeiliaid yn brwydro i aros yn fyw. Mae gan y teitl ei hun (er yn drawiadol) y potensial i greu pryder diangen. Yng ngeiriau Greta ei hun: \u201cdwi eisiau i chi gael panig. Dwi eisiau i chi deimlo\u2019r ofn.\u201d"}, {"text_idx": "#000017", "text": "Dwi ddim yn credu y byddai plant hy\u0302n yn cymryd y neges mor llythrennol felly byddai\u2019r llyfr yn fwy addas i blant yng Nghyfnod Allweddol 2. Sonia\u2019r llyfr am danwydd ffosil a phrotestiadau gan blant a byddai hyn yn fan cychwyn da ar gyfer tasgau trafodaeth mewn uned o waith daearyddol/amgylcheddol/thematig. Mae\u2019n sicr yn llyfr y dylid ystyried ei ddarllen gydag oedolyn, gan ei fod yn siw\u0302r o arwain at fwy o gwestiynau."}, {"text_idx": "#000018", "text": "Yn o\u0302l y llyfr, un o athrawon Greta a daniodd ei hangerdd a\u2019i brwdfrydedd am yr amgylchedd \u2013 prawf fod gwersi diddorol, effeithiol yn gallu tanio dychymyg ac ennyn chwilfrydedd pobl ifanc. Prif neges y llyfr yw bod rhaid gweithredu dros yr amgylchedd, ac os nad yw oedolion am wneud hynny, mae plant a phobl ifanc yn barod iawn i gymryd yr awenau."}, {"text_idx": "#000019", "text": "Gorffenna\u2019r llyfr gyda her i\u2019r darllenydd: \u201cBe wnei di nawr?\u201d"}, {"text_idx": "#000020", "text": "Before this coronavirus pandemic swept across the world, apart from Brexit, the environment was probably the other hot topic, and no-one has raised so much awareness of it among young people as Greta Thunberg. Greta, 17, originally from Sweden, is renowned for her strong views on the environmental crisis facing our world. She draws constant attention to the subject, through public speeches and campaigns, criticizing several world leaders (such as Donald Trump) for their inaction. Following one of her protests, \u201cschool strikes for the environment\" were organized around the world by passionate young people. This showed the world that young people are willing to voice their opinions and cannot be overlooked."}, {"text_idx": "#000021", "text": "This book recounts Greta\u2019s journey to fame, so far. It discusses how she felt like an ' invisible ' girl in school- quite an unhappy time in her life. We now understand that Greta has a diagnosis of Aspergers syndrome, a condition that caused her considerable issues during her childhood. She had periods of depression which led to her not eating much. Greta has already spoken publicly about her condition, admitting that although it makes her different, she considers it a \"superpower.\" Greta is a good example of someone who has not let the fact that they are slightly different limit their potential for success."}, {"text_idx": "#000022", "text": "As well as Greta\u2019s story, the book discusses many of the environmental crises affecting our world such as floods, forest fires, desertification and pollution amongst others. Although the book discusses these sensitively, I think some bits would be unsuitable for young children in the foundation phase. Originally, it was noted that the book was suitable for children aged 3-8, but I feel that some areas would be distressing and upsetting for young children e.g. animals struggling to stay alive. The title itself (though impactful) has the potential to create unnecessary anxiety. In Greta's own words: \"I want you to panic. I want you to feel the fear. \""}, {"text_idx": "#000023", "text": "I don't think older children would take the message quite so literally therefore the book would be more suitable for children in Key Stage 2. The book mentions fossil fuels and child protests and this would be a good starting point for discussion tasks in an unit of geographical/environmental/thematic work. It is certainly a book that should be considered for reading with an adult, as it is bound to lead to more questions."}, {"text_idx": "#000024", "text": "According to the book, it was one of Greta's teachers who fostered her enthusiasm for the environment \u2013 proof that interesting, effective lessons can ignite passion in young people. The book\u2019s main message is that we must act to save the environment, and if adults aren\u2019t willing to do so, children and young people will happily take the lead."}, {"text_idx": "#000025", "text": "The book finishes with a provocative challenge: \"What will you do now?\u201d"}, {"text_idx": "#000028", "text": "Nid ydym yn gyfrifol am gynnwys gwefannau allanol."}, {"text_idx": "#000030", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000031", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]